BH โบรกเชียร์ซื้อเป้า 250 บ. ลุ้นงบ Q1 โตดี รายได้ผู้ป่วยต่างชาติฟื้นต่อ-ฟันด์โฟว์หนุน
BH โบรกเชียร์ซื้อเป้า 250 บาท ลุ้นงบ Q1/66 โตดี รายได้จากผู้ป่วยต่างชาติฟื้นต่อ-ฟันด์โฟว์หนุน คาดกำไรปีนี้แตะ 5.27 พันล้าน ปีหน้าโตต่อเนื่อง
BH โบรกเชียร์ซื้อเป้า 250 บาท ลุ้นงบ Q1/66 โตดี รายได้ผู้ป่วยต่างชาติฟื้นต่อ-ฟันด์โฟว์หนุน คาดกำไรปีนี้แตะ 5.27 พันล้าน ปีหน้าโตต่อเนื่อง
25 เม.ย. 2566

บล.ดาโอ ระบุในบทวิเคราะห์วันนี้ (21 เม.ย.66) ว่า บริษัท โรงพยาบาลบำรุงราษฎร์ จำกัด (มหาชน) หรือ BH (เป้าเชิงกลยุทธ์ 250.00 บาท) รายได้จากผู้ป่วยต่างชาติฟื้นตัวต่อเนื่องในไตรมาส 1/2566 คาดงบโตทั้งเทียบช่วงเดียวกันของปีก่อน และเทียบไตรมาสก่อนหน้า ส่วน ไตรมาส 2/2566 ต้นไตรมาสผู้ป่วย UAE อาจลดไปบางตามเทศกาลรอมฎอน หลังจากนั้นจะเร่งตัวขึ้น ประเมินรายได้ปี 2566 โต 6.4% เทียบช่วงเดียวกันของปีก่อนที่ 2.19 หมื่นล้านบาท
นอกจากนี้ รับ Sentiment กลุ่มท่องเที่ยว และนโยบายรัฐหนุน โดยปี 2566 ไทยเพิ่มโควตานักท่องเที่ยวซาอุฯเข้าไทยเป็น 1-1.5 แสนคน จากเดิม 3 หมื่นคนซึ่ง BH เป็นหนึ่งในโรงพยาบาลเอกชนที่คนกลุ่มนี้ให้ความนิยม
โดยประเมินกำไรสุทธิปี 2566 ที่ 5.27 พันล้านบาท โต 6.7% เทียบช่วงเดียวกันของปีก่อน และปี 2567 อยู่ที่ 5.73 พันล้านบาท โต 8.8% เทียบช่วงเดียวกันของปีก่อน